b'\n_START_ARTICLE_\nIndianapolis Motor Speedway\n_START_PARAGRAPH_\nIndianapolis Motor Speedway je slovito dirkali\xc5\xa1\xc4\x8de, ki le\xc5\xbei v Speedwayu (Indiana, ZDA), mestecu, ki je popolnoma obdan z velemestom Indianapolis. Je drugo najstarej\xc5\xa1e ohranjeno dirkali\xc5\xa1ke na svetu (prvo je Milwaukee Mile), ki obstaja \xc5\xbee od leta 1909. S kapaciteto za 250 000 gledalcev na tribunah in \xc5\xa1e 150 000 ob progi, je \xc5\xa1portni objekt z najve\xc4\x8djo kapaciteto v zgodovini._NEWLINE_Po ameri\xc5\xa1kih standardih je skoraj okrogli oval zelo malo, po evropskih pa zelo nagnjen. Steza za potrebe dirke Formule 1 za Veliko nagrado ZDA je sestavljena iz startno-ciljne ravnine, ki poteka po delu ovala, in klasi\xc4\x8dne dirkalne steze, ki le\xc5\xbei v notranjosti ovala._NEWLINE_Do danes je dirkali\xc5\xa1\xc4\x8de gostilo \xc5\xbee ve\xc4\x8d kot 222 avtomobilskih dirk (med letoma 1909 in 2006), s 122 razli\xc4\x8dnimi zmagovalci. Michael Schumacher je z zmago na Veliki nagradi ZDA 2006 postavil rekord na tem dirkali\xc5\xa1\xc4\x8du s petimi zmagami. A.J. Foyt, Al Unser in Rick Mears pa so s po \xc5\xa1tirimi zmagami rekorderji za tiste dirke, ki potekajo samo po ovalu.'